text: Uskyldigt mistænkt i to år: Det var frygteligt
  08 februar 2015 kl. 15.03
  Erna von Essen blev anmeldt for socialt bedrageri af en nabo. I to år levede hun i et mareridt, inden hun blev erklæret uskyldig.
  I jagten på at afslører socialt bedrageri går kommuner og udbetaling Danmark langt.
  Alle 14 kommuner i TV SYDs sendeområde giver mulighed for, at borgerne kan henvende sig anonymt om medborgere. 
  Og langt de fleste - nemlig 11 - har gjort det: Man kan anmelde nogen via kommunens hjemmeside.
  Det er ikke kun kommunerne, der undersøger borgernes henvendelser. Også Udbetaling Danmark, der blandt andet står for boligstøtte og ældrechecken, efterforsker anmeldelser om socialt bedrageri.
  Men det er ikke kun de sociale bedragere der bliver anmeldt. Også uskyldige kan blive anmeldt og udsat for granskning.
  Det oplevede Erna von Essen fra Felsted ved Aabenraa.
  I to år måtte hun kæmpe, inden hun blev frikendt.
  Og de to år var et mareridt, siger Erna von Essen (varighed 22 sek.):
  
  